บลจ.บีแคปชวนลงทุนกอง BCAP-GPROPชี้แนวโน้ม ศก.เริ่มฟื้นส่งผลดีกลุ่มอสังหาฯ
บลจ.บีแคปแนะลงทุนกอง BCAP-GPROP ที่มีนโยบายลงทุนในอสังหาริมทรัพย์และโครงสร้างพื้นฐานทั่วโลก ชูผลตอบแทนโดดเด่นกว่า 20% นับตั้งแต่ก่อตั้งเดือนมี.ค.63
25 มี.ค. 2564

นางเมธ์วดี ประเสริฐสินธนา กรรมการผู้จัดการ บริษัทหลักทรัพย์จัดการกองทุน (บลจ.) บางกอกแคปปิตอล หรือ BCAP เปิดเผยว่า สถานการณ์เศรษฐกิจทั่วโลกในปี2564 มีแนวโน้มกลับมาเติบโตใกล้เคียงระดับก่อนเกิดการแพร่ระบาดไวรัสโควิด-19 จากการที่วัคซีนเริ่มมีการแจกจ่ายไปในหลายประเทศ ทำให้กิจกรรมทางเศรษฐกิจและความมั่นใจของผู้บริโภคเริ่มกลับมาอย่างเต็มที่ ซึ่จะส่งผลดีต่อกลุ่มอสังหาริมทรัพย์ที่จะได้รับประโยชน์จากการฟื้นตัวของเศรษฐกิจ เนื่องจากกลุ่มอสังหาริมทรัพย์ถือเป็นกลุ่ม Laggard ของปีที่แล้ว
ทั้งนี้ถือเป็นจังหวะที่ดีของการเข้าลงทุนในกองทุนที่ลงทุนในกลุ่มอสังหาริมทรัพย์ ซึ่งกองทุนเปิดบีแคป โกลบอล พร็อพเพอร์ตี้ แอนด์ อินฟราสตรัคเจอร์ เฟล็กซ์ (BCAP-GPROP) เป็นกองทุนที่ลงทุนในสินทรัพย์ที่สร้างรายได้จากค่าเช่าที่สม่ำเสมอโดยมีการกระจายการลงทุนใน REITs, Property Fund, Infrastructure Fund ทั่วโลก เพื่อสร้างโอกาสในการได้รับผลตอบแทนจากสินทรัพย์หลากหลายประเภทและกระจายความเสี่ยงไปในตัว
สำหรับกองทุนเปิดบีแคป โกลบอล พร็อพเพอร์ตี้ แอนด์ อินฟราสตรัคเจอร์ เฟล็กซ์ (BCAP-GPROP) ตั้งแต่จัดตั้งกองเมื่อวันที่ 31 มีนาคม 2563 มีผลการดำเนินงานที่โดดเด่น โดยสร้างผลตอบแทนให้กับผู้ลงทุนประมาณ 20%